Možnosti súčasného užívania liekov Stilnox, Saxenda, Anopyrin a liekov proti bolesti
Dobrý deň, 
je možné súčasne užívať stilnox, saxendu, anopyrin a lieky od bolesti (voltaren,paralen alebo brufen). Ďakujem
Dobrý deň.
Ďakujeme za Vašu otázku.
Nesteroidové antiflogistiká ako sú Brufen a Voltaren môžu podmieňovať vznik erózii a vredov v tráviacom trakte s následným rizikom krvácania pri súčasnom podávaní s liekom Anopyrin. Kombináciu liečiv je potrebné zvážíť, prípadne prehodnotiť dávkovanie. Odporúča sa bez porady s lekárom užívať čo možno najnižšie dávky, čo najkratšiu dobu.
Súčasné dlhodobé podávanie paracetamolu (Paralen, Panadol) a kyseliny acetylsalicylovej vo vyšších dávkach zvyšuje riziko nežiaducich účinkov. Z tohto dôvodu je povolené iba krátkodobé podávanie paracetamolu na tlmenie bolesti.
Uvedené analgetiká s ostatnými užívanými liekmi neinteragujú.
Prajem pekný zvyšok dňa.
S podzravom
Mgr. Barbora Bičanovská